**Národná rada Slovenskej republiky**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

## **IV. volebné obdobie**

 Číslo: 1685/2009

**1223a**

# S p r á v a

o výsledku rokovania Výboru Národnej rady Slovenskej republiky pre hospodársku politiku o návrhu na odplatný prevod celej majetkovej účasti štátu na podnikaní obchodnej spoločnosti Letisko Piešťany, a.s., na ďalších akcionárov (tlač **1223**) v druhom čítaní

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Návrh na odplatný prevod celej majetkovej účasti štátu na podnikaní obchodnej spoločnosti Letisko Piešťany, a.s., na ďalších akcionárov (tlač **1223**) pridelil predseda Národnej rady Slovenskej republiky rozhodnutím z 23. septembra 2009 č. 1253 na prerokovanie Výboru NR SR pre hospodársku politiku s tým, že ako gestorsky výbor Národnej rade Slovenskej republiky podá správu o výsledku prerokovania uvedeného materiálu vo výbore a návrh na uznesenie Národnej rady Slovenskej republiky v termíne do 16. októbra 2009.

Výbor Národnej rady Slovenskej republiky pre hospodársku politiku o návrhu rokoval na svojej 82. schôdzi 6. októbra 2009 a  uznesením č. 562 odporučil Národnej rade Slovenskej republiky vziať na vedomie zaradenie celej 22, 14 % majetkovej účasti štátu na podnikaní obchodnej spoločnosti Letisko Piešťany, a.s., do zoznamu majetkových účastí štátu na podnikaní iných právnických osôb zahrnutých do privatizácie.

Súčasne výbor poveril spravodajcu Pavla Prokopoviča podať Národnej rade Slovenskej republiky správu o výsledku rokovania spolu s návrhom na uznesenie.

Bratislava 6. októbra 2009

Maroš **K o n d r ó t,** v. r.

predseda Výboru NR SR pre

hospodársku politiku

###### Príloha k  správe výboru

###### (tlač 1223a)

###### NÁRODNÁ RADA SLOVENSKEJ REPUBLIKY

IV. volebné obdobie

##### N á v r h

U z n e s e n i e

## Národnej rady Slovenskej republiky

číslo .................. z .....................

k návrhu na odplatný prevod celej majetkovej účasti štátu na podnikaní obchodnej spoločnosti Letisko Piešťany, a.s., na ďalších akcionárov (tlač **1223**)

###### Národná rada Slovenskej republiky

 podľa § 41 ods. 1 zákona č. 92/1991 Zb. o podmienkach prevodu majetku štátu na iné osoby v znení neskorších predpisov

**b e r i e n a v e d o m i e**

zaradenie celej 22, 14 % majetkovej účasti štátu na podnikaní obchodnej spoločnosti Letisko Piešťany, a.s., do zoznamu majetkových účastí štátu na podnikaní iných právnických osôb zahrnutých do privatizácie.